**ՀԵՐԹԱԿԱՆ ԱՏԵՍՏԱՎՈՐՄԱՆ ԵՆԹԱԿԱ ՈՒՍՈՒՑԻՉՆԵՐԻ ՎԵՐԱՊԱՏՐԱՍՏՈՒՄ**

**Ավարտական հետազոտական աշխատանք**

Թեման՝ Ազգային արժեքների և մարդկային արժեքների ձևավորման խթանումը «Երաժշտություն» առարկայի դասավանդման ընթացքում

Մասնակից՝ Լիլիթ Միրզոյան

Դպրոց՝ Երևանի հ. 75 հիմնական դպրոց

Վերապատրաստող՝ Շ. Ղարիբյան

**Երևան 2023թ.**

**.**

**ԲՈՎԱՆԴԱԿՈՒԹՅՈՒՆ**

Ներածություն․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․3

1. <<Երաժշտություն>> առարկայի դերը և նշանակությունը երեխայի անձի ձևավորման գործընթացում․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․5
2. Ազգային արժեքների և մարդկային արժեքների ձևավորման խթանումը <<Երաժշտություն>> առարկայի դասավանդման ընթացքում․․․․․․․․․․․․․․․․․․․․․․․․․․․․9

Եզրակացություն․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․14

Օգտագործված գրականության ցանկ․․․․․․․․․․․………………………………………………..16

**ՆԵՐԱԾՈՒԹՅՈՒՆ**

**Թեմայի արդիականությունը:** Նոր սերնդի արժեհամակարգի ձևավորման, կրթության և դաստիարակության գործում լուրջ անելիքներ ունի դպրոցը, որի գերնպատակն է կերտել բարոյական,ազգային արժեքներով օժտված, ազգային նկարագիր ունեցող սերունդ:Այս նպատակն իրագործելու համար անհրաժեշտ է ուսումնասիրել ու կատարելագործել ոչ միայն հայրենի և համաշխարհային գիտությունների ճյուղերը, այլև մանկավարժության անցյալի ժառանգությունն ու նրա ժամանակակից փորձն ու մեթոդաբանությունը:

Ժամանակակից դպրոցի կարևորագույն առաքելություններից մեկն էլ երեխայի մեջ իր ազգին բնորոշ բարոյական և հոգևոր արժեքների ձևավորումն ու զարգացումն է: Նրա խնդիրն է պահպանել և փոխանցել այն արժեքները, որոնք ժառանգել ենք մեր նախնիներից,և որը մեր անխառն ինքնատիպությունն է համաշխարհային մշակույթի բազմերանգության ու բազմազանության մեջ:

Տարրական դասարաններում երաժշտության դասաժամերի հիմնական խնդիրները պետք է բխեն զարգացնող և ձևավորող ուսուցում ապահովելու հայեցակետից: Այսինքն՝ այդ գործընթացը պետք է ուղղվի սովորողների անհատական ու ստեղծագործական հմտությունների զարգացմանը, ինչպես նաև երեխայի ինքնուրույնությունը, պատասխանատվությունը, անհատականությունը ձևավորելուն: Երգեցողության ժամանակ զարգանում են երեխաների ստեղծագործական ունակությունները: Տարբեր երգերի միջոցով երեխան տեղեկություններ է ստանում բնության երևույթների, շրջապատի մասին,կարողանում է արտահայտվել, պատմել նրա բովանդակությունը, որը և զարգացնում է երեխայի խոսքը, բառապաշարը։

Երգեցողությունը օգնում է նաև երեխայի լեզվական թերությունների վերացմանը, երգելիս բառերը արտասանվում են երկարացված, և այդ հանգամանքը նպաստում է առանձին հնչյունների, բառերի պարզ, արտահայտիչ արտաբերմանը:

Երգեցողությունից է երեխան ստանում իր առաջին երաժշտական տպավորություններն ու զգայական ընկալումը: Սկսած առաջին դասերից՝ պետք է սովորեցնել երեխաներին ճիշտ երգեցողության կանոնները` ձայնի դրվածք, շնչառություն, բառերի հստակ արտասանություն, մաքուր ինտոնացիա և այլն:

**Աշխատանքի նպատակը և խնդիրները:** Աշխատանքի նպատակն է ուսումնասիրել և ներկայացնել ազգային արժեքների և մարդկային արժեքների ձևավորման խթանումը<<Երաժշտություն>>առարկայի դասավանդման ընթացքում**։**

**Նշված նպատակն իրագործելու համար աշխատանքի հիմքում դրվել և լուծվել են հետևյալ հիմնական խնդիրները.**

* ուսումնասիրել <<Երաժշտություն>> առարկայի դերը և նշանակությունը երեխայի անձի ձևավորման գործընթացում,
* ներկայացնել Ազգային արժեքների և մարդկային արժեքների ձևավորման խթանումը<<Երաժշտություն>>առարկայի դասավանդման ընթացքում,
* ուսումնասիրել թեմային վերաբերող գիտաուսումնական գրականությունը,
* բացահայտել արժեքային համակարգի ձևավորման ուղիներն ու միջոցները։

**Աշխատանքի տեսական հիմքը:** Աշխատանքի տեսական հիմքը կազմել են բազմաթիվ գիտնականների աշխատություններ:

**Աշխատանքի մեթոդաբանականհիմքը:** Աշխատանքը շարադրելիս կիրառվել են հետևյալ մեթոդները՝ տրամաբանական, քննադատական, խոսքային, վերլուծական։

**Աշխատանքի կառուցվածքը և ծավալը.** Աշխատանքը բաղկացած է ներածությունից, երկու գլխից, եզրակացությունից և օգտագործված գրականության ցանկից:

**Աշխատանքային տեքստը** կազմում է 16 էջ:

1. **<<ԵՐԱԺՇՏՈՒԹՅՈՒՆ>> ԱՌԱՐԿԱՅԻ ԴԵՐԸ ԵՎ ՆՇԱՆԱԿՈՒԹՅՈՒՆԸ ԵՐԵԽԱՅԻ ԱՆՁԻ ՁԵՎԱՎՈՐՄԱՆ ԳՈՐԾԸՆԹԱՑՈՒՄ**

Մարդու կյանքում դպրոցական տարիքը այն շրջանն է, երբ դրվում են անձնային որակների, բարոյական զգացմունքների, գնահատումների հիմքերը: Երեխան սկսում է գնահատել ինչպես ուրիշի, այնպես էլ իր լավ ու վատ արարքները: Այդ գնահատումների հիմքի վրա երեխայի մոտ ծագում են ապրումներ, որոնք հետագայում վերածվում են դրական կամ բացասական սովորությունների, որոնք էլ կարող են արտահայտվել որպես արժեքներ: Հոգեբանների ուսումնասիրությունները ցույց են տվել, որ դպրոցական տարիքի երեխաների մեջ դաստիարակված հատկություններն ու բնավորության գծերը հետագայում վճռական ազդեցություն են ունենում նրա անձնավորության ձևավորման գործում: Դրա համար անհրաժեշտ է դեռ վաղ տարիքից մեծ ուշադրություն դարձնել նրա բարոյական դաստիարակությանը:

Երաժշտությունը, ինչպես և արվեստի մյուս տեսակները, արտացոլում և պատկերում է մեր իրականությունը` շրջակա աշխարհը, մարդկանց, բնության երևույթները:

<<Երաժշտություն>> առարկայի դասավանդման հիմնական խնդիրներն են.

* Երեխայի մեջ ձևավորել ճիշտ երգելու ունակություններ, հմտություններ, որոնք և կնպաստեն երգի արտահայտիչ կատարմանը:
* Օգնել երեխային կատարել երգերը ուսուցչի օգնությամբ և ինքնուրույն, նվագակցությամբ և ակապելլա:
* Զարգացնել երաժշտական լսողությունը, սովորեցնել տարբերել ճիշտ և սխալ երգեցողությունը, հնչյունների բարձրությունը, տևողությունը, շարժման ուղղությունը, լսել ինքն իրեն երգեցողության ժամանակ, զգալ ևուղղել իր սխալը:
* Զարգացնել երեխայի ձայնը՝ձևավորելով բնական, մանկական հնչողություն, ամրապնդել ձայնածավալը:
* Օգնել ստեղծագործական ունակությունների բացահայտմանը, ծանոթ երգերի ինքնուրույն կատարմանը՝ խաղերի, շուրջպարերի ժամանակ և նվագարանների վրա նվագելիս[[1]](#footnote-1):
* Երաժշտության միջոցով ձևավորել երեխաների արժեքային համակարգը;

Երաժշտությունը առաջին հերթին հաղորդակցության միջոց է մարդկանց միջև, սերունդների միջև, հատուկ միջոց է ինքնաարտահայտվելու և մյուսներին հասկանալու համար:Իսկ առօրյա կյանքում երաժշտությունը ուղեկցում է մարդուն ամենուր, բացահայտում է նրա վերաբերմունքը շրջակա աշխարհի նկատմամբ, հարստացնում է նրա հոգեկան աշխարհը, օգնում է նրան ապրել, աշխատել և արարել:

Մարդկության զարգացմանը զուգահեռ երաժշտությունը ձեռք է բերում հատուկ նշանակություն, երբ խոսք է գնում անհատի հոգեկան աշխարհի կամ մի ամբողջ մշակույթի մասին, երաժշտությունը հանդես է գալիս որպես այդ մշակույթը բնութագրող, բացահայտող և ներկայացնող խորհրդանիշ:

Երաժշտության կարևորագույն առանձնահատկությունն այն է, որ այն մարդու զգայարանների վրա թողնում է անմիջական և ուժեղ ազդեցություն:

Երաժշտությունը, որպես ուսումնական առարկա, կարևոր դեր ունի երեխայի՝ իբրև մարդ – անհատի ձևավորման և զարգացման վրա տարբեր գաղափարական, կամային, մտավոր, ստեղծագործական, բարոյական, գեղագիտական, հուզական որակներով:

Երաժշտական կրթությունը ուսումնական գործընթաց է, որն ուղղված է այն կարողունակությունների ձևավորմանը, որոնց միջոցով զարգանում է ակտիվ, անհատական մոտիվացիայով սովորող, որը ընդունակ է ինքնակրթվել և ամբողջ կյանքում պահպանել հետաքրքրությունը բարձրակարգ երաժշտության և ընդհանրապես արվեստի նկատմամբ: Այն նպաստում է նաև սովորողի մտահորիզոնի ընդլայնմանը, երևակայության, ստեղծագործական և վերլուծական մտածողության զարգացմանը, գեղագիտական և բարոյական չափանիշների, հայրենասիրական և մարդասիրական զգացումների ձևավորմանը, ինչպես նաև կյանքի, շրջապատող աշխարհի նկատմամբ ստեղծագործական վերաբերմունքի դրսևորմանը:

Երգեցողությունից է երեխան ստանում է իր առաջին երաժշտական տպավորություններն ու զգայական ընկալումը:

Կյանքի առաջընթացը նոր պահանջներ է դնում երաժշտական դաստիարակության առջև: Հանրակրթական դպրոցում երաժշտության դասավանդումը դրվում է նոր պահանջների, նոր խնդիրների լուծման հիմքի վրա: Այս իմաստով, առաջին դասարանից սկսած սովորողներին պետք է ներգրավել երաժշտության մեծ ու գեղեցիկ աշխարհը, այնպես, որ այն զարգացնի ոչ միայն երաժշտական ունակություններն ու կատարողական հմտությունները, այլև գեղագիտական ճաշակը,նպաստի կրտսեր դպրոցականի մտածողության զարգացմանը,արժեքների ձևավորմանը:

Խմբային երգեցողության միջոցով ձևավորվում և զարգանում է սովորողների երգչային ձայնածավալը, ճիշտ շնչառությունը, ձայնակազմությունը, առոգանությունը, մաքուր ինտոնացիայով միաձայն (ունիսոն) և երկձայն երգելու կարողությունը, անսամբլային զգացողությունը, որը հիմքեր է նախապատրաստում հետագայում խմբերգային երգեցողության համար:

Խմբային երգեցողությունը զարգացնում է նաև մի շարք բարոյական արժեքներ` բարություն, ընկերասիրություն, հանդուրժողականություն, միասնականություն, մեկը մյուսին լսելու, սեփական պարտականությունների նկատմամբ պատասխանատու վերաբերմունք դրսևորելու կարողությունը[[2]](#footnote-2):

Սովորողները բոլոր երաժշտատեսական գիտելիքները ձեռք են բերում երաժշտությամբ գործնականորեն զբաղվելու ընթացքում, ծանոթանում են երաժշտության մեջ դրանց կիրառմանը:

Շատ կարևոր է նաև սովորողների երաժշտագեղագիտական ճաշակի և մտահորիզոնի ձևավորումը, որը պետք է իրականացվի ուսումնական էքսկուրսիաների՝ (այդ թվում նաև վիրտուալ) համերգասրահներ, թանգարաններ, թատրոններ այցելության ընթացքում:Սովորողի կյանքում կարևոր տեղ է գրավում նաև դպրոցական համերգների կազմակերպումը, որը ձևավորում է երաժշտություն ունկնդրելու սովորություն և միջոցառումներ կազմակերպելու փորձ:

Ուսումնական գործունեությունը մի ամբողջական գործընթաց է,որի մեջ հավասարապես ներկայացվում են գործունեության տարբեր ձևեր: Թե ի՞նչ ծավալով և ի՞նչ ձևերով կկիրառվեն դրանք, կախված է դասի նպատակից, խնդիրներից և տիպից:

Աշակերտի արժեքների ձևավորման վրա ազդող գործոններից են ․

• ավանդական միջոցները, այսինքն՝ աշակերտի մեջ աշխարհի նկատմամբ վերաբերմունքի և հասարակության հետ հարաբերության, սեփական անձի նկատմամբ վերաբերմունքի ձևավորումը ընտանիքի և սոցիալական միջավայրի միջոցով:

•Աշակերտի արժեքների ձևավորման վրա ազդող մյուս գործոնը տարիքայինն է, երբ սովորողի արժեքային կողմոնորոշումները, արժեքային նախապատվությունները, վարքն ու բարոյահոգեբանական գծերը դրսևորվում են՝ ըստ տարիքային և կազմաբնախոսական առանձնահատկությունների: Սակայն այստեղ ամենակարևորը մանկավարժների կողմից «աշակերտների մեջ կյանքի նկատմամբ դրական վերաբերմունքի, ապրած յուրաքանչյուր օրվա համար ուրախության զգացում ապրելու ունակության ձևավորումն է։

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.Մուդրիկ Ա. Վ., Դպրոցականի անձը և նրա դաստիարակությունը կոլեկտիվում, Երևան, 1986թ., 86 էջ:

1. **ԱԶԳԱՅԻՆ ԱՐԺԵՔՆԵՐԻ ԵՎ ՄԱՐԴԿԱՅԻՆ ԱՐԺԵՔՆԵՐԻ ՁԵՎԱՎՈՐՄԱՆ ԽԹԱՆՈՒՄԸ <<ԵՐԱԺՇՏՈՒԹՅՈՒՆ>> ԱՌԱՐԿԱՅԻ ԴԱՍԱՎԱՆԴՄԱՆ ԸՆԹԱՑՔՈՒՄ**

Ազգային և մարդկային արժեքների մեջ կուտակված է անցյալի փորձը, որի յուրացումը աշակերտների մեջ ձևավորում է հայրենասիրության, սեփական ժողովրդի պատմության, նրա ստեղծած մշակութային արժեքների, գիտական նվաճումների համար հպարտության զգացում: Իսկ ակտիվ ճանաչողական գործունեության պայմաններում ձևավորված գիտելիքները աշակերտների մոտ վերածվում են համոզմունքների և կարողությունների[[3]](#footnote-3):

Այս բաղադրիչի նպատակն է ձևավորել անձ և քաղաքացի, որը պետք է գիտակցի սեփական մշակույթի, լեզվի, պատմության, արվեստի,ավանդույթների,ազգային այլ արժեքների կարևորությունն ու նշանակությունը և լինի դրանց կրողը։

Այսօր աճող սերնդի դաստիարակության գործն ընթանում է տարբեր հանգամանքների ազդեցության ներքո՝ ժողովրդագրական, ազգային, մշակութային, ընտանեկան, կրթական, հասարակական, սոցիալական և այլն: Հաշվի առնելով բազմաթիվ այս և այլ հանգամանքներ՝ ժամանակակից մանկավարժության համար խնդիր է դառնում սովորողների ազգային գիտակցության ձևավորումը սեփական ժողովրդի պատմության ու մշակույթի հենքի վրա՝ չանտեսելով համամարդկային արժեքները: Կրելով վերոնշյալ և այլ հանգամանքների ներգործությունը, ընտրությամբ յուրացնելով դրանց ազդեցությունը՝ աշակերտը հաղորդակցվում է հասարակական մշակույթին և ձևավորվում իբրև ստեղծագործական անհատ: Ընդ որում՝ կրթական տարբեր աստիճաններում աշակերտն ունենում է աշխարհի նկատմամբ վերաբերմունքի տարբեր դրսևորումներ և հարաբերություններ:

<<Երաժշտություն>> առարկայի դասավանդումը ներգործում է աշակերտի անձի վրա ոչ միայն ինքնին՝ որպես տեղեկատվության աղբյուրներ, այլ նաև որոշակի տիպարների միջոցով, որոնք դրսևորվում են այդ «տեղեկատվական աղբյուրներից հոսող» հերոսների վարքագծում:

Երաժշտական դաստիարակությունը գեղագիտական դաստիարակության բաղադրամասն է, որը նպաստում է երաժշտական ճաշակի զարգացմանը, մշակույթի այդ բնագավառի նկատմամբ հետաքրքրության ու սիրո առաջացմանը, զգացմունքային դաստիարակությանը:

Երաժշտությունը արվեստներից առավել վառ ու հուզական ձևերից մեկնէ: Այն արդյունավետ և գործուն միջոց է երեխաների դաստիարակության գործում: Երաժշտությունն օգնում է լիարժեք բացահայտել երեխաների ընդունակությունները, զարգացնել երաժշտական լսողությունն ու ռիթմի զգացողությունը, սովորեցնել ճիշտ ընկալել կերպարների երաժշտական լեզուն:

Գեղեցկության ընկալումից և ճանաչումից է սկսվում հուզական մշակույթի և զգացմունքների դաստիարակությունը: Հուզական մշակույթն էլ իր հերթին խթանում է մտքի աշխատանքը, ստիպում խորհել բարոյական այս կամ այն չափանիշի իմաստի վերաբերյալ:

Երաժշտությունը ունակությունների մի ողջ համալիր է, որոնցից ինչ-որ չափով անպայման կունենա երեխան: Կան երեխաներ, որոնք լավ լսում և զգում են երաժշտությունը, բայց վատ են երգում` լսողության և ձայնային ապարատի միջև ներդաշնակության բացակայության պատճառով:

Ուրիշները երգել չեն կարողանում, բայց ռիթմական կերպով արտաբերում են ‹‹երգը››, ունեն ռիթմի կենդանի և սուր զգացողություն, որը նույնպես երաժշտականության նշան է: Սակայն այս բոլորը չի խանգարում, որ երեխան սիրի , գնհատի երաժշտություն:

Վաղ տարիքից երեխաներին սովորեցնում ենք լինել կարգապահ, մաքրասեր, նրանց մեջ զարգացնում է հայրենասիրական զգացմունքներ, գեղեցիկի հասկացողություն, սեր դեպի հայրենիքն ու հայրենի չքնաղ բնությունը: Կարծում եմ, որ շատ ավելի արդյունավետ կլինի, եթե երաժշտական դաստիարկաությունը իրականացվի ժողովրդական ստեղծագործության ավագույն նմուշների օրինկաներով:

<<Երաժշտություն>> առարկայի դասավանդման ընթացքում աշակերտի արժեքների ձևավորման վրա ազդող գործոններից են ավանդական միջոցները, այսինքն՝ աշակերտի մեջ աշխարհի նկատմամբվ երաբերմունքի և հասարակության հետ հարաբերության, սեփական անձի նկատմամբ վերաբերմունքի ձևավորումը ընտանիքի և սոցիալական միջավայրի միջոցով: Սակայն սովորողների կողմից այդ միջավայրին բնորոշ արժեքների, կանոնների, չափանիշների, հայացքների յուրացումը միշտ չէ, որ համապատասխանում է հասարակության կողմից ընդունված արժեքներին և խրախուսելի չափանիշներին:

Աշակերտի արժեքների ձևավորման վրաազդող մյուսգործոնը տարիքայինն է, երբ սովորողի արժեքային կողմոնորոշումները, արժեքային նախապատվությունները, վարքն ու բարոյահոգեբանական գծերը դրսևորվումեն՝ ըստ տարիքային և կազմաբնախոսական առանձնահատկությունների: Արտաքուստ արժեհամակարգային դաստիարակության առանցքը դրսևորվում է աշակերտի վարքի ու շփման հարաբերությունների որոշակի մակարդակում՝ խոսքում, արտաքինտեսքում, ազատ ժամանակն անցկացնելու ձևում, ապրելակերպում և այլն:

Երգեցողության գործունեությունը՝ մարդու ակտիվության այնպիսի գործընթաց է, որի ընթացքում իրականացվում են նրա այս կամ այն դիրքորոշումը միջավայրի, մարդկանց, խմբերի կամ խնդիրների նկատմամբ, որոնք նրան առաջադրում է կյանքը։

Երգեցողության գործունեությունը ունի իր դրդապատճառները և հետապնդում է որոշակի նպատակ, կազմված է առարկայական և մտավոր գործողություններից։

Երեխաների դաստիարակության գործում կարևոր տեղ ունի երգեցողությունը: Երգեցողության դերը մեծ է երեխաների բարոյական, մտավոր և ֆիզիկական դաստիարակության գործում: Երեխայի լսողությունն ու ձայնն ունեն իրենց բնորոշ առանձնահատկությունները:

Մանկավարժի հիմնական խնդիրներից է դեռևս տարեսկզբին, երաժշտական պարապմունքների միջոցով բացահայտել խմբի բոլորերեխաների ձայնածավալը և ըստ այդմ էլ ընտրել ուսուցանվող երգերը:

Երգեցողությունը ունի իրեն առաջադրված խնդիրներ, որոնց անթերի կատարման համար հարկավոր է երեխաներին սովորեցնել միշարք երգեցողական ունակություններ:

Լսողության զարգացման համար մեծ նշանակություն ունի երգի ճիշտ, մաքուր և արտահայտիչ կատարումը ուսուցչի կողմից[[4]](#footnote-4):

Մեծ նշանակություն ունի երգի ընտրությունը, որը կատարվում է հաշվի առնելով երեխաների նախասիրությունները, հետաքրքրությունները, ինչպես նաև ձայնածավալը:

<<Երաժշտություն>> առարկայի ուսուցման գործընթացի դաստիարակչական ներգործության հարուստ աղբյուր է բուն գործընթացի բովանդակությունը, որովհետև ընտրելով դաստիարակչական առումով հիմնական գաղափարները, օրենքները և հասկացությունները՝ ուսուցիչը հնարավորություն է ստանում առարկայական ծրագրերի բովանդակության յուրացման միջոցով աշակերտների մեջ սերմանել քաղաքական, իրավական, բարոյական, գեղագիտական, բնապահպանական և այլ գիտելիքներ ու վերաբերմունք: Կրթության բովանդակության հետ միասին ուսուցման մեթոդները ներգործում են աշակերտների ճանաչողական ունակությունների վրա՝ նրանց հնարավորություն տալով ստացած գիտելիքները կյանքում օգտագործելու ըստ նպատակի:

Ուսուցման գործընթացում լուծվում են սովորողների կրթական, դաստիարակչական կամ արժեքային և ընդհանուր զարգացման խնդիրները: Դրա համար յուրաքանչյուր դասիդաստիարակչական խնդիրների լուծումը նախատեսում է ոչ թե մեկուսացված կամ առանձին մոտեցում, այլ գիտելիքների ու կարողությունների, արժեքային որակների, կամքի, բնավորության, զգացմունքների, հոգեբանական տարբեր դրսևորումների միաժամանակյա և փոխկապակցված մոտեցում[[5]](#footnote-5):

<<Երաժշտություն>> առարկայի ուսուցման կազմակերպման տարբեր ձևերի ընտրության միջոցով (անհատական, խմբային, արտադասարանական միջոցառումներ և այլն) առավել արդյունավետ ենք դարձնում աշակերտների արժեհամակարգային դաստիարակչական խնդիրների լուծումը: Օրինակ՝ խմբային աշխատանքի ժամանակ աշակերտները սովորում են ուշադրությամբ վերաբերվել միմյանց, միասին հաղթահարել դժվարությունները, միասին ձեռք բերել հաջողություներ, լսել հակադիր կարծիքներ, ընդօրինակել միմյանց և այլն: Հասակակիցների խմբում աշակերտն ավելի ազատ է արտահայտում իր մտքերն ու դատողությունները, գործում է անկաշկանդ, ինչն էլ նպաստում է ուսուցման արդյունավետ կազմակերպմանը: Անհատական աշխատանքում դաստիարակվում է աշակերտների ինտելեկտուալ պատրաստականությունը դժվարությունները հաղթահարելու գործում, ձևավորվում են համառության, ինքնակազմակերպման և ինքնավերահսկման ընդունակություններ:

Ծանոթանալով Կոմիտասի ստեղծագործություններին ու կյանքին, ունկնդրելով ժողովրդական երգերը (աշխատանքային,ծիսական), դասարանը բաժանեցի 2 խմբի:Խմբային աշխատանքի ընթացքում աշակերտները քննարկեցին ունկնդրած երաժշտությունը և ստացած տպավորությունները: Վերջում յուրաքանչյուր խմբի ավագ նշեց կոմպոզիտորի կատարած աշխատանքի, արվեստի մեջ հատկապես ինչն էր օրինակելի իրենց համար: Այս կերպ երեխաներն ինքնուրույն կարողանում են գնահատել և ճիշտ արժևորել համամարդկային կարևոր արժեքները՝ մարդասիրություն,

հայրենասիրություն, գործի նվիրում, կյանքում բարին գործելու, մնայուն արժեքներ ստեղծելու կարևորում և գիտակցում: : Խմբային աշխատանքը նպաստում է սովորողների մեջ միմյանց նկատմամբ ուշադրություն, դժվարությունները միասին հաղթահարելու և միասին հաջողություններ ունենալու ձգտում ձևավորելուն, նրանք սովորում են լսել տարբեր, հակասական կարծիքներ, տեսակետներ, ընդօրինակել, գնահատել միմյանց: Նման դասաժամերի ընթացքում սովորողների վրա մեծապես ներգործում են հեղինակավոր, հանրաճանաչ անձինք, որոնցից նրանք կարող են ստանալ արժեքների վերաբերյալ ինչպես դրական, այնպես էլ բացասական մոդելներ: Ուսուցչի խնդիրը պետք է լինի սովորողների մեջ վերջիններիս առնչությամբ ճիշտ վերաբերմունք և գնահատական ձևավորելը:

**ԵԶՐԱԿԱՑՈՒԹՅՈՒՆ**

Ուսումնասիրությունների և հետազոտությունների արդյունքում հանգել եմ հետևյալ եզրահանգումներին.

* Ամփոփելով հարկ եմ համարում նշել, որ երաժշտությունը, որպես ուսումնական առարկա, կարևոր դեր ունի երեխայի՝ իբրև մարդ - անհատի ձևավորման և զարգացման վրա տարբեր՝ գաղափարական, կամային, մտավոր, ստեղծագործական, բարոյական, գեղագիտական, հուզական որակներով: Տարրական դասարաններում երաժշտության դասաժամերի հիմնական խնդիրները պետք է բխեն զարգացնող և ձևավորող ուսուցում ապահովելու հայեցակետից: Այսինքն՝ այդ գործընթացը պետք է ուղղվի սովորողների անհատական ու ստեղծագործական հմտությունների զարգացմանը, ինչպես նաև երեխայի ինքնուրույնությունը, պատասխանատվությունը և անհատականությունը ձևավորելուն:
* Երաժշտական կրթությունը ուսումնական գործընթաց է, որն ուղղված է այն կարողունակությունների ձևավորմանը, որոնց միջոցով զարգանում է ակտիվ, անհատական մոտիվացիայով սովորող, որը ընդունակ է ինքնակրթվել և ամբողջ կյանքում պահպանել հետաքրքրությունը բարձրակարգ երաժշտության և ընդհանրապես արվեստի նկատմամբ: Այն նպաստում է նաև սովորողի մտահորիզոնի ընդլայնմանը, երևակայության, ստեղծագործական և վերլուծական մտածողության զարգացմանը, գեղագիտական և բարոյական չափանիշների, հայրենասիրական և մարդասիրական զգացումների ձևավորմանը, ինչպես նաև կյանքի, շրջապատող աշխարհի նկատմամբ ստեղծագործական վերաբերմունքի դրսևորմանը:
* Երգեցողությունից է երեխան ստանում իր առաջին երաժշտական տպավորություններն ու զգայական ընկալումը: Սկսած առաջին դասերից՝ պետք է սովորեցնել երեխաներին ճիշտ երգեցողության կանոնները` ձայնի դրվածք, շնչառություն, բառերի հստակ արտասանություն, մաքուր ինտոնացիա և այլն:
* <<Երաժշտություն>> առարկայի դասավանդումը ներգործում են աշակերտի անձի վրա ոչ միայն ինքնին՝ որպես տեղեկատվության աղբյուրներ, այլ նաև որոշակի տիպարների միջոցով, որոնք դրսևորվում են այդ «տեղեկատվական աղբյուրներից հոսող» հերոսների վարքագծում
* Երաժշտական դաստիարակությունը գեղագիտական դաստիարակության բաղադրամասն է, որը նպաստում է երաժշտական ճաշակի զարգացմանը, մշակույթի այդ բնագավառի նկատմամբ հետաքրքրության ու սիրո առաջացմանը, զգացմունքային դաստիարակությանը:
* Երաժշտությունը արվեստներից առավել վառ ու հուզական ձևերից մեկն է: Այն արդյունավետ և գործուն միջոց է երեխաների դաստիարակության գործում: Երաժշտությունն օգնում է լիարժեք բացահայտել երեխաների ընդունակությունները, զարգացնել երաժշտական լսողությունն ու ռիթմի զգացողությունը, սովորեցնել ճիշտ ընկալել կերպարների երաժշտական լեզուն և արտահայտել տպավորությունները։
* Գեղեցկության ընկալումից և ճանաչումից է սկսվում հուզական մշակույթի և զգացմունքների դաստիարակությունը: Հուզական մշակույթն էլ իր հերթին խթանում է մտքի աշխատանքը, ստիպում խորհել բարոյական այս կամ այն չափանիշի իմաստի վերաբերյալ:
* Հարկ եմ համարում նշել, որ երաժշտությունը ունակությունների և բարձր արժեքների մի ողջ համալիր է, որոնցից ինչ-որ չափով անպայման կունենա երեխան,և պետք է ճիշտ կարողանալ զարգացնել այդ արժեքները։

**ՕԳՏԱԳՈՐԾՎԱԾ ԳՐԱԿԱՆՈՒԹՅԱՆ ՑԱՆԿ**

Յու․ Վ․ Յուզբաշյան - Կրտսեր դպրոցկանների երաժշտական մտածողության զարգացումը>>:

Մուդրիկ Ա. Վ., Դպրոցականի անձը և նրա դաստիարակությունը կոլեկտիվում, Երևան, 1986թ., 86 էջ:

Մազմանյան Մ.Ս., Երաժշտության դասավանդման մեթոդիկա,Երևան, 1994 թ․։

Бермус А. Г., Практическая педагогика. Учебное пособие. М.: Юрайт, 2020։

Воскобойникова Э. Г., Музыкальная педагогика в детских школах искусств. Общеразвивающее и предпрофессиональное обучение в классе фортепиано. Учебник и практикум для академического бакалавриата. М.: Юрайт, 2019։

Дрозд К. В., Актуальные вопросы педагогики и образования. Учебник и практикум для академического бакалавриата. М.: Юрайт, 2019։

1. Մազմանյան Մ.Ս., Երաժշտության դասավանդման մեթոդիկա,Երևան, 1994 թ․, էջ 89։ [↑](#footnote-ref-1)
2. Бермус А. Г., Практическая педагогика. Учебное пособие. М.: Юрайт, 2020, էջ 25։

   5. Յու․ Վ․ Յուզբաշյան - Կրտսեր դպրոցկանների երաժշտական մտածողության զարգացումը [↑](#footnote-ref-2)
3. Воскобойникова Э. Г., Музыкальная педагогика в детских школах искусств. Общеразвивающее и предпрофессиональное обучение в классе фортепиано. Учебник и практикум для академического бакалавриата. М.: Юрайт, 2019, էջ 54։ [↑](#footnote-ref-3)
4. Дрозд К. В., Актуальные вопросы педагогики и образования. Учебник и практикум для академического бакалавриата. М.: Юрайт, 2019, էջ 106։ [↑](#footnote-ref-4)
5. Дрозд К. В., Նշված աշխ․, էջ 107։ [↑](#footnote-ref-5)